
Vum  hac  disputatione  nobis  propositum  sit,  in  linguae  romanae  rusticae,  qualis 
antiquiore  tempore  fuerit,  naturam  inquirere,  haud  alienum  a  re  erit,  priusquam  ad 
ipsam  quaestionem  transimus,  de  duabus  sententiis  disputare,  quae  de  ea  et  tam 
diversis  temporibus  et  a  tam  diversis  partibus  prolatae  sunt.  Quanqnam  enim  jam 
inter  omnes  constat,  linguas,  quae  dicuntur  romanenses,  non  ex  elegantiore  lingua 
latina  esse  profectas,  sed  ex  plebis  lingua  vulgari,  tamen  non  defuerunt,  qui  ejus- 
modi  dictionem  vulgarem  vel  rusticam  nunquam  Romae  fuisse,  inmio  illas  linguas  ex 
comipta  lingua  latina  ortas  esse  contenderent,  Haec  est  sententia  Floridi  Sabini  lectt. 
subcis.  II,  1  qui  linguam  latinam  omni  tempore  et  plebi  et  eruditis  „promiscuam  fuisse" 
docet  et  similiter  Bembo,  Prose  I,  p.  13  judicat:  se  ella  stata  fosse  lingua  in  quelle 
stagioni,  se  ne  vederebbe  alcuna  memoria  negli  antichi  edifici  et  nelle  sepulture,  si  come 
se  ne  vedono  molte  della  Latina  et  della  Greca,  et  p.  14  perch^  si  puo  conchiudere, 
che  si  come  noi  hora  due  lingue  habbiamo  ad  usanza  una  modema,  che  e  la  Volgare, 
Taltra  antica,  che  e  la  Latina,  cosi  haveno  i  Romani  huomini  di  quelli  tempi  et  non  piii 
et  queste  sono  la  Latina,  che  era  loro  modema  et  la  Greca,  che  era  loro  antica.  In 
similem  sententiam  Raynouardus  inclinat  gram.  comp.  p.  48  et  meme  les  savants,  qui 
ont  d^montr^,  que  le  peuple  de  Rome  et  des  compagnes  parlait  un  latin  cormmpu,  se 
servait  d'expressions  et  de  termes  insolites  ou  in6I6gants  et  de  toumures  triviales  n'ont- 
ils  pas  fourni  par  leurs  propres  recherches  une  preuve  evidente,  qu'il  n'existait  pas  k 
Rome  un  idiome  particulier,  puisque  ces  termes,  ces  mots,  quoique  grossiers,  etaient 
toutefois  employ^s  selon  Tesprit  et  d'apres  les  formes  de  la  granunaire  latine?  Quae 
sententia  Floridi  Sabini,  a  Francisco  Philelpho  9,  6  et  37,  2  resumpta,  a  Leonardo  Bruno 
Aretino  in  epistola  6,  10  ad  Flavium  Biondum  scripta  ita  refutata  est,  ut  ille  quoque 
vir  doctissimus  a  recta  via  aberrasse  videatur.  Dicit  enim  latinam  linguam  i.  e.  elegan- 
tiorem  romanam  dififerre  a  vulgari  terminatione,  inflexione,  significatione ,  constmctione, 
accentu  et  praestantes  homines  oratorem  latine  litterateque  concionantem  praeclare  in- 

tellexisse,  pistores  vera  et  lanistas  sic  intellexisse,  ut  nunc  intelligerent  missarum  solem- 
nia  (cfr.  Walch,  hist.  crit.  ling.  iatin.  p.  117,  et  Blanc  gramm.  ital.  p.  3).  Cujus  sen- 
tentiam  seculo  decimo  octavo  suam  fecit  Celso  Cittadini  in  trattato  della  vera  origine 
della  lingua  latina  p.  3  qui,  egli  €  da  sapere,  inquit,  che  per  ogni  tempore  furono  in 
Roma  due  soite  di  lingua,  l'una  rozza  et  mezzo  barbara,  la  quale  era  propria  del  volgo 

0  vogliamo  dire  della  gente  bassa principalmente  la  lingua  antica  del  volgo  s'e 

conservata  fra  noi.  — 

Multis  testimoniis  et  longa  disceptatione  illorum  virorum  sententias  refutare  om- 
nino  necesse  non  est.  Nam  recte  Diezius  (gramm.  ling.  roman.  I,  p.  4)  dicit :  das  Dasein 
der  niederen  Sprachform  ist  eine  Sache,  die  eigentlich,  wasRom  betrifft,  so  wenig  eines 
Beweises  bedarf,  dass  man  vielmehr  fttr  das  Gegentheil  als  Ausnahme  von  der  allgemein^ 
Regel  Beweise  zu  verlangen  berechtigt  ware;  cfr.  Wilcke,  iiber  die  Umgangspr.  der  Romer, 
Jahn.  Ann.  phil.  1833  suppl.  2,  p.  495. 

Nempe  cum  in  quaque  terra  plebs  suo  sermonis  genere,  quod  vel  magis  vel  minus 
ab  ipsa  populi  lingua  recedit,  utatur,  mirum  esse  nequit,  si  apud  Romanos  quoque  hoc 
usu  venire  videmus.  Idque  eo  minus,  cum  ab  ipsa  urbe  condita  reipublicae  rationes  ita 
fuerint  constitutae,  ut  ordines  civitatis  distinctis  finibus  essent  secreti.  Patricii,  qui 
summa  reipublicae  obtinebant,  omnibusque  muneribus  publicis  fungebantur,  plebem  quae 
ad  eos  adspirare  non  potuit  fere  nihil  curabant;  quo  factum  est,  ut  duo  fere  populi  unius 
civitatis  quasi  vinculo  continerentur.  Ut  omnes  vitae  rationes  et  conditiones,  ita  sermo- 
nem  quoque  plebejum  non  cuiabant.  Immo  cum  suam  quaeque  lingua  viam  pergeret, 
in  dies  hebetata  et  attenuata  est.  Est  enim  omnium  linguarum  lex  generalis,  ut  formae 
pleniores  et  perfectiores  usu  quasi  consumantur  vel  tempore  adedantur,  vel  ut  aliis  ver- 
bis  dicam,  ut  ex  statu  synthetico  ad  analyticum  procedant;  nec  latina  lingua  hanc  sortem 
effugere  potuit.  Eodem  vero  tempore,  quo  litterai-um  studium  apud  Romanos  effloruit 
(id  quod  serius  factum  est)  prima  quoque  artis  grammaticae  vestigia  exstant.  Homiues 
enim  eruditi  et  graecis  litteris  imbuti  ut  linguae  ruinam  iamiamque  imminentem  caverent 
necessarium  esse  certam  normam  linguae  admovere  haud  iguorabant.  Atque  primus 
Spurius  Carvilius  litteraturam  constituisse  fertur  (ann.  520  a.  u.  c.  [234]  cfr.  Plut.  quaest. 
Rom.  cap.  59;  Schneider  Gram.  lat.  I,  270;  Mommsen.  Unt.  Dial.  p.  33).  Eodem  fere 
tempore  Livius  Andronicus  primus  fabulam  Romae  docuit;  qua  viam  ad  Graecas  litteras 
percipiendas  aperuit  ac  praemunivit.  Anno  520  (204)  Romam  venit  Ennius,  qui  summo 
jure  regenerator  linguae  romanae  dicitur  (cfr.  Ritschl.  Mus.  rhen.  XIV,  p.  396  e.  s.);  nam 
non  eo  solum,  quod  Graecas  litteras  Romam  transferendo  linguae  latinae  quasi  exemplar 
proposuit  imitandum,  optime  de  ea  meritus  est,  sed  hexametro  inducto  quasi  formam 
linguae  admovit,  in  quam  coartaret;  ille  incertas  et  fluctuantes  voces  constituit  et  sonos 


litterarum  signis  defixit.  lis,  quae  praeceptis  constituerat,  in  consuetudine,  quae  cum 
nobilissimis  viris,  Scipionibus,  Flaminiis,  Fulviis  ei  intercedebat,  «uctoritatem  aflferre 
studuit.  Anno,  quo  mortuus  est  Ennius,  natus  est  Accius,  qui  anno  fere  620  (134)  ortho- 
graphiam  mensuramque  syllabarum  certis  legibus  defixit  (cfr.  Ritschl.  monum.  epigr.  tr. 
p.  22).  Contra  eum  Lucilius  inde  ab  anno  640  (114)  fecit,  qui  Acci  novationes  multaque 
linguae  vitia  in  saturis  perstrinxit.  Quibus  praeceptis  suis  quantum  profecerit,  ex  monu- 
mentis  publicis,  quae  hujus  temporis  feruntur,  aperte  perspicitur.  Jam  vero  quam  maxime 
grammatici  in  lingua  moderanda  et  temperanda  elaboraverunt  tempore  SuUae,  quod  nescio 
an  summo  jure  quasi  cardo  nominari  possit  antiquioris  aetatis  et  recentioris.  Bellum 
enim  Marsicum  cum  omnes  socios  Latinos  in  eadem  jura  ac  cives  Romanos  vindicaret, 
lingua  quoque  inde  ab  hoc  tempore,  omni  colore,  ut  ita  dicam,  provinciali  absterso, 
eandem  ubique  speciem  prae  se  ferebat.  —  Ipse  Sulla  non  in  rebus  publicis  constituen- 
dis  acquievit,  sed  consilio  amici  Com.  Epicadi  grammatici  usus  multum  in  lingua  quoque 
elaberavit  (Suet.  de  gramm.  12).  Neque  Pompejus  nec  Caesar  ab  hoc  litterarum  studio 
alieni  erant  (Mar.  Victor.  1,  4);  constat  Caesarem  libros  quosdam  de  analogia  conscrip- 
sisse,  quos  fortunae  invidia  nobis  ereptos  esse  maximopere  dolendum  est  — 

Jam  vero  plebis  lingua  ab  omnibus  his  novis  rationibus,  ex  virorum  doctrina  scientia- 
que  profectis,  maxime  aliena  naturalem  illum  vigorem  et  incorruptam  sinceritatem  ser- 
vavit;  quanquam  ab  illo  cursu  deformationis  et  depravationis,  in  quem  incurrerat,  paullu- 
lum  recessit.  Jam  si  nobis  informamus,  quanta  tenacitate  plebs  maiorum  mores  et  con- 
suetudines  totamque  vivendi  et  dicendi  rationem  quasi  antiquitate  et  religione  consecratam 
et  sancitam  servare  soleat,  perfacile  nobis  persuadebimus,  magnam  futuram  esse  differen- 
tiam  inter  utrumque  dicendi  genus.  — 

Differentia  quae  exstabat  inter  linguam  vulgarem  et  nobiliorem  tantum  aberat,  ut 
ad  Romanas  litteras  promovendas  tribueret,  ut  e  contrario  earum  progressionem  retar- 
daret  et  debilitafet  —  Litterae  enim  romanae,  quo  tempore  primum  nascebantur,  rudi 
et  incondita  lingua  utebantur.  —  Quisquis  pro  viribus  et  facultate  dictionem,  quae  omni 
aequabilitate  et  perfectione  carebat ,  sibi  paravit.  Atque  primum  poetae,  ut  jam  supra 
vidimus,  qui  ad  Graecarum  litterarum  normam  eam  revocabant  et  qui  litteraturam,  sonos, 
syllabas  constituebant,  linguam  aptiorem  reddere  studuerunt.  Itaque  quam  maxime  auctore 
Ennio  poesis  ad  Graecas  litteras  sese  accommodavit ;  neque  in  eo  poeta  acquievit,  ut 
Graecas  litteras  quasi  exemplar  sibi  proponeret,  sed  ipsa  linguae  Romanae  elementa  af- 
fecta  sunt  (Quint.  12,  10,  27;  Ritschl.  mon.  epig.  tr.  10,  32;  tit.  Mumm.  p.  4).  Ciceronis 
vero  tempore  res  omnino  mutatae  sunt;  lingua  enim,  quae  ad  summum  perfectionis  fasti- 
gium  elata  est,  ab  omnibus  incrementis  Graecis  se  defendit,  quin  etiam  omnia,  quae  rus 
et  peregrinum  redolebant,  respuit  et  repudiavit.  —  Nempe  hoc  tempore  notiones  illae 


latinitatis  et  urbanitatis  ortae  sunt,  de  quibus  uberius  Cicero  de  orat.  3,  12,  44  docet 
^quare  cum  sit  qua«dam  certa  vox  Romani  generis  urbisque  propria,  in  qua  nihil  offendi, 
nihil  displicere  nihU  animadverti  possit,  nihil  sonare  aut  olere  peregrinum,  hanc  sequa- 
mur;  neque  solum  rusticam  asperitatem,  sed  etiam  peregrinam  insolentiam  fugere  disca- 

mus sono  ipso  vocis  ita  recto  et  simplici  est,  ut  nihil  ostentationis  aut  imitationis 

afferre  videatur,  non  aspere,  non  vaste,  non  hiulce,  sed  presse  et  aequabiliter  et  leniter"; 
cfr.  Quint.  6,  3, 17  „nam  et  urbanitatis  dicitur,  qua  quidem  significari  video  sermonem  prae- 
ferentem  in  verbis  et  souo  proprium  quendam  gustum  urbis  et  sumtam  ex  conversatione 
doctorum  virorum  tacitam  eruditionem,  denique  cui  contraria  sit  rusticitas";  et  paullo 
post  6,  3,  107  „et  mea  quidem  sententia  illa  est  urbanitas,  in  qua  nihil  absonum,  nihil 
agreste,  nihil  inconditum,  nihil  peregrinum  neque  sensu  neque  verbis  neque  ore  gestuve 
possit  reprehendi"  (cfr.  Cic.  Brut.  46,  171;  74,  258;  ad  Heren.  4,  12,  17).  Quin  etiam 
tempore  Augusti  Domitius  Marsus  disputationem  conscripsit  de  urbanitate,  de  qua  Quint. 
6,  3,  104.  —  Quanta  igitur  anxietate.  vel  poetae  vel  oratores  omnia  effugerint,  quae  ab 
urbanitate  aliena  erant,  ex  his  multisque  aliis  testimoniis  apparet  Quae  cum  ita  essent, 
dictio  illa  vulgaris  nisi  in  scena  locum  habere  non  potuit.  —  Quod  haud  dubie  detrimento 
linguae  latinae  factum  est.  Nempe  si  lingua  nobilis  atque  vulgaris  recto  modo  inter  se 
conjunguntur,  ut,  quod  utrique  proprium  est,  commisceatur,  salubritas  quaedam  et  sanitas 
effici  potest;  dictio  enim  vulgaris,  quae  succo  et  sanguine  abundat,  vigorem  et  materiam 
linguae  suppeditat,  nobilis  dictio  elegantiam  et  puritatem  (cfr.  Fuchs,  Verhandl.  der  7ten 
Phil.  Vers.  p.  38  so  lange  dieser  Gegenstand  sein  richtiges  Maass  behalt,  entspringen 
aus  demselben  zwei  sich  gegenseitig  erganzende  Quellen,  die  Kraft  und  die  Lauterung; 
Kraft  und  Reichthum  gewahrt  die  Volkssprache,  Lauterung  bringen  ihr  die  Gelehrten;  et 
quam  maxime  Bernhardy,  hist.  litter.  Roman.  I,  p.  30).  Sed  viri  penes  quos  erat  linguam  vel 
praeceptis  vel  auctoritate,  qua  fruebantur,  constituere  rus  ejusque  dictionem,  ut  vidimus, 
fastidiebant;  quo  factum  est,  ut  illius  aetatis,  quae  vulgo  dicitur  argentea  (inde  a  Tiberio 
usque  ad  Hadrianum)  scriptores,  cum  lingua  omni  naturali  et  sincero  vigore  expers  esset, 
ad  artem  rhetoricam  refugientes  vel  elaborata  concinnitate  vel  verborum  sententiarumque 
argutiis  aurium  voluptati  servirent.  —  Quomodo  deinde  imperio  labente  lingua  quoque 
corruere  inceperit,  quomodo  denique  elegantiore  lingua  prorsus  abolita  vulgaris  dictio  se 
protulerit  atque  ex  ea  linguae  quae  dicuntur  romanenses  ortae  sint,  extra  fines  huius  dis- 
putationis  positum  est  (Bemhardy,  hist.  litt.  Rom.  I,  335  e.  s.).  Hoc  quidem  probasse 
mihi  videor,  dictionem  plebeiam  vel  vulgarera  et  fuisse  et  esse  debuisse. 

Priusquam  vero  ad  ipsam  iam  quaestionem  transimus,  pauca  quaedam  de  fontibus 
ac  de  rationibus,  quas  secutus  sum,  praemittenda  videntur,  quippe  quae  in  argumentis 
dijudicandis  haud  parvi  momenti  futura  sint.  — 


•  ;.  '  Ut  a  pronunciatione  incipiamus,  in  eam  ex  inscriptionibus  potissimum  concludere 
licet.  —  Attamen  cum  non  omnes  inscriptiones  eiusdem  auctoritatis  habendae  sint,  eas 
potissimum  respiciamus  quae  dictionem  plebeiam  exhibent.  —  Quanquam  ad  hanc  nor- 
mam  si  titulos  revocamus,  omnes  qui  publica  auctoritate  facti  sunt  videntur  esse  seclu- 
dendi,  tamen  haud  negligendum  est  plebem  antiquitatis  esse  tenacissimam  et  saepius 
nobis  licere,  si  quidem  alia  argumenta  accedant,  ex  antiquiore  dictione  de  plebeia  con- 
cludere,  Et  quanquam  in  plebeiis  titulis  dijudicandis  vel  erroris  vel  inscientiae  ratio 
habenda  est,  tamen  in  universum  constat,  homines  non  satis  eniditos  ita  scribere  solere, 
ut  pronunciant.  —  Licet  igitur  haud  dubie  ex  scriptione  conjecturam  facere  de  pro- 
nunciatione.  Quo  magis  dolendum  est,  Mommseni  inscriptionibus  regni  Neopolitani  exceptis 
nullam  editionem  titulorum  antiquiorum  ad  archetyporum  fidem  expressam  exstare,  cum 
plerique  editores  vel  negligenter  exscripserint  titulos,  vel  praepropere  emendarint.*)  Id 
quod  de  inscriptionibus  in  universum  dixi,  haud  minus  valet  in  inscriptionibus  Pompeianis, 
quae  ex  ipsa  plebe  ortae  ejus  dictionem  quam  maxime  enucleate  exhibent  (edid.  Garucci, 
graffiti,  inscriptions,  grav^es  aux  tremes  sur  les  murs  de  Pomp^i,  Brux.  1854;  Lenormant, 
des  inscriptions  de  Pompei.  Par.  1854).  Ipse  enim  L^noimant  dicit,  p.  31  se  amovisse 
„des  fautes  d'orthographe  et  des  incoiTections  de  toute  sorte,  qu'on  a  pu  relever  dans 
les  citations  precedantes  et  dont  nos  latinistes  de  college  auraient  droit  de  s'effaroucher." 
—  Praeterea  ad  eos  potissiraum  scriptores  nobis  refugiendum  est,  qui  sermonem  plebeium 
exhibent,  scilicet  ad  Plautum  comicorumque  fragmenta.  Neque  in  his  poetis  negligendum 
est,  comicorum  fabulas  et  maxime  Plauti,  quae  fuit  mira  ejus  sors,  posteriorum  temporum 
recensione  vehementer  perpolitas  horumque  temporum  dictioni  adaptatas  esse.  Recte 
Ritschelius  in  prol.  ad  Trin.  p.  XCII  „neque  enim  dubitandum  est,  inquit,  quin  ea  aetate, 
qua  criticae  recensionis  h.  e.  legitimae  iniov&ui  certo  consilio  susceptae  et  ad  artis  ra- 
tiones  parata^  beneficio  posteriorum  commodis  consultum  est  (quam  ego  aetatem  non 
minore  quam  duorum  seculorum  inlervallo  ab  ipsius  morte  poetae  discretam  suspicor) 
etiam  scribendorum  vocabulorum  antiquitas  partim  jam  evanida  fuerit  in  Plautinis  exem- 
plaribus,  partim  ad  recentioris  consuetudinis  normam  sit  deflexa.  —  Nempe  si  nobis  in- 
formamus  Plauti  fabulas  eodem  fere  tempore  ortas  esse,  quo  senatus  consultum  de  Baccha- 
nalibus  (ann.  u.  568  [186])  differentiam,  quae  exstat,  alio  raodo  explicare  nequimus  (cfr. 
Corss.  de  pronunc.  I,  p.  163).  —  Quod  haud  minirae  in  paucis  Atellanarum  fabulis  valet, 
quae  maxima  ex  parte  apud  Nonium  miserrime  coiTuptae  exstant.  Fabula  Atellana  quan- 
quam  ex  ipsa  plebe  profecta  est,  tamen  fragmenta  Pomponii,  Novii,  Laberii,  Publii  S>Ti 


*)  Fr.  Ritscheli  inonumenta  priscae  latinitatis,    et  Mommseni    corpus    inscriptionum   latinarum  eo  tem- 
pore  quo    hanc    disputationem    conscripsi    nondum  erolvere  mihi  licuit  neque  adhuc  diligentiori  eorum  studio 


Tacavi. 


'•    s^ 


non  eum  sermonem  exhibent,  qualis  in  foris  atque  plateis  Romae  audiebatur;  et  quan- 
quam  Munkii  sententiam  (de  fabulis  Atellanis  p.  57)  probo,  qui  sermonem  Atellanarum 
multa  ruris  et  vetustatis  vestigia  continuisse  putat,  tamen  poetae  ad  politiorem  potius 
dictionem  adspirare  videntur,  quod  recte  Fronto  ad  M.  Caes.  4,  3  p.  324  animadvertit, 
Novium  et  Pomponium  elegantes  fuisse  in  verbis  rusticis;  cfr.  Quint.  2,  10,  13,  quod 
faciunt  actores  comici,  qui  nec  ita  prorsus,  ut  nos  vulgo  loquimur,  pronunciant,  quod  esset 
sine  arte:  nec  procul  tamen  a  natura  recedunt,  quo  vitio  periret  imitatio:  sed  morem 
communis  huius  sermonis  decore  quodam  scenico  exomant.  De  dictione  Atellanarum 
praeterea  conferendi  sunt:  Munkius  de  L.  Pomp.  p.  52;  Schober  de  Atell.  p.  23;  Varr. 
d.  1.  Lat.  7,  84;  Nonius  166,  30  rusticatim.  — 

Praeter  hos,  quos  nominavi,  fontes  imprimis  Catonis  et  Varronis  scripta  inspexj, 
quippe  cum  uterque  a  politiore  dictione  alienus  vetustiorem  ideoque  vulgariorem  sermo- 
nem  adamet.  — 

Ac  de  fontibus  hactenus.  Jam  ad  ipsam  rcm,  quam  nobis  proposuimus,  trans- 
euntes  si  quaerimus,  quatenus  lingua  romana  rustica  a  politiore  dicendi  genere  disces- 
serit,  summatim  de  hac  quaestione  Bernhardy  (hist.  litt.  Roman.  I,  p.  339,  adn.  240) 
judicat:  sermonem  usualem  negligentem  pronunciationem  prae  se  tulisse,  flexiones  ab 
usu  artis  grammaticae  recedentes,  verba  sordida  et  quasi  naturalia,  nativam  quandam 
sententiarum  et  imaginum  indolem.  In  universum  igitur  cum  Bruno  Aretiuo  consentit, 
cuius  sententiam  supra  (p.  1)  exhibuimus.  Ampliorem  de  syntaxi  sententiam  Blancius 
in  prooemio  grammaticae  italianae  profert,  quam  exscribere  placet:  der  gemeine  Mann 
kann  die  mannigfaltigen  Endungen  einer  scharf  ausgepragten  Declination  und  Conjugation 
nicht  richtig  behalten,  feinere  Gedankenbeziehungen  gehen  ihm  ab,  er  ignorirt  das  Re- 
gimen  der  Prapositionen,  behagliche,  breite  Ausfuhrung,  da  er  die  scharf  begranzte,  ge- 
drangte  Form  nicht  zu  erfassen  versteht,  Prapositionen  zur  Bezeichnuig  der  Casus- 
beziehungen,  Artikel  vor  dem  Substantiv,  Comparative  mit  plus  und  minus,  Anwendung 
von  Hiilfszeitworteni  etc. 

Num  recte  de  hac  re  viri  docti  judicaverint,  ex  ipsa  disputatione  apparebit.  — 


Itaque  ut  ab  vocalismo  linguae  vulgaris  incipiamus,  diphthongorum  sors  eadem 
erat,  quae  in  multis  aliis  linguis,  scilicet  ut  diphthongi  ad  monophthongos  supprimerentur. 
—  In  antiquiore  lingua  Romana  diphthongum  ai  et  in  radicibus  verborum  et  in  flexioni- 
bus  multo  latius  viguisse,  notum  est  (cfr.  Corss.  pron.  I.  p.  178).  Inde  a  tempore  belli 
Syriaci  diphthongus  «i  in  «e  transire  coepit;  cuius  mutationis  antiquissimum ,  quantum 
scio,  exemplum  est  in  Sco.  de  Bacch.  (ann.  187)  ubi  legitur  in  initio:  apud  aedem  Due- 


lonai.  In  sequentibus  titulis  cam  diphthongus  ae  omnino  praevaleat,  hoc  tempore  pro- 
nunciationem  quoque  hujns  diphthongi  praevaluisse  conjicere  licet.  Jam  vero  hanc  diph- 
thongum  ad  vocalem  e  suppressam  esse  in  lingua  vulgari,  et  tituli  docent,  et  testimoniis 
traditum  est.  —  Varro  enim  de  1.  1.  V,  97  ircus,  inquit,  quod  Sabini  fircus,  quod  illic 
fedus  in  Latio  rure  edus;  qui  in  urbe,  ut  in  multis,  A  addito  aedus;  et  de  1.  1.  VII,  96 
in  pluribus  verbis  A  ante  E  alii  ponunt,  alii  non  .  .  .  ac  rustici  Pappum  Mesium,  non 
Maesium.  Praeterea  tradit  de  1.  I.  7,  96  Lucilium  praetorem  Caecilium  propter  pro- 
nunciationem  rus  redolentem  irrisisse:  „Ceciliu8  pretor  ne  rusticus  fiat."  —  In  antiquis 
titulis  non  ita  saepe  usu  venit,  cuius  rei  testem  gravissimum  Ritschelium  affero  (de  fict 
litt.  p.  22)  ac  rarior  est  sane  in  antiquiore  lingua  e  vocalis  vicaria  diphthongi,  vemm 
eadem  tamen  aliquot  exemplis  certa.  —  Tale  est,  quod  pervetustus  titulus  Marsicus  in 
in  Momms.  J.  R.  N.  5567  questores  exhibet,  item  Paestanus  nummus  Pestano;  ad  quod 
genus  Mommsenius  de  dial.  p.  242  rettulisse  Cesula  nomen  videtur.  quod  est  in  uno 
Pisaurensium  titulorum,  qiiippe  a  caesius  vocabulo  ductum  nec  origine  sua  diversum  a 
Caesella.  Nec  enim  satis  confidenter  priscis  dativis  illis  atque  adeo  genetivis  utor :  Diane, 
Fortune,  Victorie,  Provincies  (sc.  contractum  ex  Provinciaes),  ut  quos  intelligam  etiam 
aliam  quandam  explicandi  rationem  admittere.  —  Quodsi  qui  forte  ex  rustica  pronun- 
ciandi  consuetudine  haec  omuia  ac  similia  repetere  aniraum  inducant,  non  video  hoc  contra 
valiturum.  Non  ignoro  proditum  esse  edum  „in  Latio  rure''  (VaiT.  d.  1. 1.  5,  97  Diom.  II, 
p.  447).  At  idem  scio  ipsius  antiquitatis  non  fuisse  tenaciorem  custodem  conservatriceni- 
que  constantiorem  quam  eorundem  rusticorum  hominum  consuetudinem.''  —  In  posteriore 
plebis  lingua,  qualis  erat  post  Augustum,  inter  vocalem  e  et  diphthongum  ae  omnino 
nullum  discrimen  erat,  ut  ex  summa  exemplorum  copia  apparet,  quam  apud  Corss.  I, 
p.  186  e.  s.  congestam  invenies.  Haec  quoque  videtm-  caussa  fuisse  illius  scriptionis 
discrepantiae,  quae  in  plurimis  verbis  exstat,  cum  et  tituli  et  libri  manuscripti  saepissime 
diversas  in  iisdem  verbis  scriptiones  exhibeant  (Lachm.  Lucr.  p.  143,  271,  339,  384). 
Itaque  quanquam  in  fragraentis  Pomponii  v.  91  heret.  v.  148  pedicavi,  v.  93  penulam, 
V.  81  mestus,  apud  Nevium,  v.  17  premiate,  apud  Caecilium  Statiura  hec,  et  similia  mul- 
tis  locis  codicibus  tradita  sunt,  neque  omnino  dubito,  quin  ita  in  scena  quidem  pronun- 
ciata  sint,  tamen  hae  formae  summo  jure  in  verborum  contextum  receptae  non  sunt. 
Nempe  quo  tempore  codices  conscribebantur  et  vocalis  et  diphthongus  plane  eodem  sono 
pronunciabantur  (cfr.  Ritchl.,  prol.  in  Trin.  p.  97).  Simili  modo  reliquae  quoque  diph- 
thongi  debilitatae  sunt;  au  diphthongus,  quae  antiquissima  erat  in  lingua  latina,  ad  o 
vocalem  supprimebatur.  Cujus  mutationis  exempla  congessit  Corssenius  I,  167.  Ipse 
Festus  p.  182  tradit,  rusticos  ,,orum"  dixisse  pro  „aurum",  p.  265  ^rodus"  pro  ^.raudus", 
cfr.  Prisc.  I,  p.  52. 


In  Catonis  scriptis  exstabat  dehorito  pro  dehaurito;  Novius  fabulam  composuit, 

cui  nomen  Maccius  Copo  inscriptum  erat  (eadem  forma  Petr.  ci^.  39);  quin  etiam  copo 

(feminini  generis)  pro  caupa  in  titulis  exstat  (Jahn,  act  societ.  Saxon.  1862;   Momms. 

J.  N.  R.  5078,  Garucci  stor.  di  Isem.  p.  135,  65).    In  fragmento  CaecDii  Statii  v.  39  hic 

versus  exstat: 

haec  caterva  plena  gladiatoria. 

Cum  suum  sibi  alius  socius  s«cium  sauciat, 

ex  quo  apparere  videtur,  poetam  non  sauciat,  sed  sociat  pronunciasse.  —  Ceterum  ex 
exemplis,  quae  Corssenius  I.  p.  164 — 167  contulit,*)  liquet  omni  tempore  discrepantiam 
fuisse  inter  au  et  o,  attamen  nunquam  diphthongum  au  plane  desiisse.  Ac  sicuti  homines 
politiores  diphthongum  servabant,  ita  plebeji  potius  vocalem  o.  Quo  referenda  est  narra- 
tiuncula  Suetonii  (Vesp.  cap.  22),  Vespasianum  praeceptorem  Mestrium  Florum,  qui  ei 
pronunciationem  rusticam  vocis  „plostra"  exprobaverat,  Mestrium  Flaurum  appellasse.  — 

De  diphthongis  hactenus;  nam  reliquae  diphthongi,  ov,  ei,  eu,  oi,  oe  jam  antiquo 
tempore  suppressae  in  lingua  vulgaii  eundem  sonum  habebant,  quem  lingua  politior  ex- 
hibuit. 

Transimus  jam  ad  vocales,  atque  primum  de  natura  litterae  E  disputandum  nobis 
est,  cuius  usus  in  lingua  vulgari  longissime  patebat.  Ac  vel  maxime  notandum  est,  id 
quod  et  testimoniis  traditum  et  plurimis  exemplis  probatum  est,  linguae  rusticae  pro- 
prium  fuisse,  pro  I  vocalem  E  pronunciare;  cfr.  Cic.  de  orat.  3,  12,  46,  quare  Cotta 
noster,  cuius  tu  illa  lata,  Sulpici,  nonnunquam  imitaris,  ut  Jota  litteram  tollas  et  E  ple- 
nissimam  dicas,  non  mihi  oratores  antiquos,  sed  messores  videtur  imitari;  Quint.  1,  4,  17, 
quid?  non  E  quoque  I  loco  fuit?  ut  Menerva,  leber,  Aiagester,  Dijove  et  Vejove  pro 
Dijovi  et  Vejovi.  Quint.  1,  5,  21  et  mehe  pro  me  apud  antiquos  in  veteribus  libris  in- 
venimus  (Quint  1,  4,  18).  —  Erat  enim  in  lingua  Romana  sonus  quidam  inter  E  et  I 
vocales  quasi  fluctuans,  quem  Lucilius  scriptione  EI  significari  voluit  (Quint  1,  7,  15, 
Charis.  p.  60;  Vel.  Long.  2220.  P.  Schneider,  grann.  I,  63).  Cuius  soni,  ut  ita  dicam, 
intermedii  vestigia  in  Osca  quoque  lingua  exstant,  in  qua  signo  |—  expressum  eum  esse 
Mommsenius  de  dial.  tab.  VI  testatur.  Hic  igitur  sonus,  cujus  origo  aut  ex  I  vocali 
producta  aut  ex  diphthongis  videtur  esse  repetenda,  in  Romana  lingua  ita  sese  habuit, 
ut  scriptores  et  viri  litterati  clarum  I  vocalis  sonum  praeferrent,  plebeji  vero  antiquiorem 
sonum  retinerent.    Ita  simplicem  E  litteram  invenimus  in  vella  Varro  de  K  R.  1,  2,  14; 

1,  48,  2)  speca  apud  eundem;   vendemia  (J.  N.  3,  571.)  me  pro  mihi  apud  Enn.  Ann. 

2,  4,  Aquill.  v.  28  (cfr.  Quint.  1,  5,  21)   timedus  Naev.  35;    quase  Naev.  Tarent  v.  2; 


*)  Quibus  addas  exempla,  quae  Moiumsenius  J.  L.  A.  (index  gramm.  p.  608  o  pro  au)  congessit. 

semul,  Plaut.  Bacch.  576,  577  et  saepissirae  (Ritschl.  prol.  ad  Trin.  p.  97  Adn.);  vegere 
Non.  188,  8:  soledas  in  tit.  Aletr.  v.  12:  filea  in  cista  Praenestina,  beto  Pompon.  150; 
devas  Corniscas  sacrum  (Momms.  J.  L.  A.  814,  Orell.  N.  1850);  dede  in  tit.  Pisaur. 
(Ritschl.  fict.  litt.  p.  27).  In  titulis  Scipionum  hae  exstant  formae :  ploirume,  fuet.  dedet, 
tibe;  in  restaurata  columna  rostrata:  exemet,  cepet,  omaret;  in  lege  Julia  municipali: 
juset,  fecet,  dixet.*)  Similiter  in  casuum  quoque  declinatione  simplicem  E  litterae  sonum 
invenimus,  velut  in  genitivo:  Salutes  pbcolom  (Ritschl.  fict.  litt.  p.l8),  Apolones  pocolom 
(Orell.  p.  1433);  saepius  in  dativo  exstat:  veluti  in  titulo  Pisaurensi  Junone  (Ritschl  fict.  27) 
Marte  sacrom  (fict.  28).  Mavrte  in  tit.  Furiorum,  patre  J.  N.  5483;  matre  Or.  1500.  Alia 
exempla,  quae  omitto,  congessit  Corssenius  I,  p.  216;  liceat  mihi  exempla  quaedam  adjicere, 
quae  ex  inscriptionibus  Pompejanis  (ed.  Garucci)  exscripsi:  pugnabet,  caredum,  veces,  otea, 
Perussenos.  —  Multo  vero  saepius  hic  sonus,  ut  ita  dicam  incertus  atque  ambiguus  et  in 
titulis  et  in  codicibus  signo  EI  exprimitur.  Atque  primum  quaerendum  est,  num  re  vera  haec 
scriptio  nonnisi  signum  orthographicum  sit  an  forte  diphthongum  exprimat.  Quanquam 
jam  supra  monuimus,  in  pluribus  verbis  hunc  sonum  ad  diphthongos  referendum  esse, 
tamen  eo  tempore,  quo  monumenta,  quae  exstant,  composita  sunt,  signum  esse.  quo  sonus 
inter  E  et  I  fluctuans  exprimatur,  liquet.  Enimvero  cum  in  titulo  Scipionis  Barbati  filii 
(Or.  553),  qui  ex  sententia  Ritscheli  (Mus.  Rhen.  9)  ad  annum  520  (234)  referendus  est, 
scriptiones  hic  et  hec,  cepit  et  cepet.  in  titulo  Scipionis  Barbati  (Or.  550)  formam  quei 
(cfr.  J.  N.  6011,  5756),  in  titulo  Amitemo  (J.  N.  5882)  que  inveniamus,  apparet  sane  in 
hisce  verbis  diphthongum  non  pronunciatam  esse ,  quanquam  utraque  fonna  ad  diph- 
thongos  ho — i — ce  et  quo — i — ce  referenda  est.  Idem  valet  in  preimus  vel  preivatus  (lex 
de  Term.  J.  N.  3676);  scilicet  prioris  vocabuli  radix  videtur  prai  fuisse;  in  veicus  (J.  N, 
6011),  quod  conferendum  est  cum  substantivo  graeco  o7>to^.  sansc.  veQas,  gothic.  veihs. 
Deivas  vel  devas  conferendum  est  cum  graeco  dtTof  (Ritschl,  fict.  lat.  p.  26;  Or.  2135, 
J.  N.  6011).  Saepissime  exstat  forma  leiberi  (J.  N.  4495,  tab.  Genuat.  lex  Thor.  lex  de 
Term.)  leibertini  (J.  N.  4086),  leibertatem  (J.  N.  4070),  cujus  vocis  alteram  formam  ^leber" 
ex  auctoritate  Quint.  1,  4,  17  (cfr.  Momms.  J.  L.  A.  174)  jam  supra  exhibuimus;  utraque 
forma  ad  loebertatem  vel  loebesum  (Fest.  p.  121)  et  fortasse  cum  Corssenio  ad  graecam 
Xo/ySjfv  referenda  est.  Satis  igitur  probasse  mihi  videor,  non  diphthongum  litteris  EI  con- 
junctis  expressam  esse. 

Ut  in  vocabulomm  radicibus,   sic  in  nominum  quoque  declinatione  ubique  pro  i 
vel  is,  ei  vel  eis  et  e  vel  es  ita  pronunciatum  est,  ut  in  tertia,  quae  vulgo  fertur  decli- 


*)  Cfr.  Mommsen.  J.  L.  A.  ind.  grammat.  605  e  pro  i. 

natione  ex  producta  littera  I  ortum  esse  appareat.  Itaqu£  legitur  Junone  (fkt.  litt.  ]». 
2?)  et  Junonei  (J.  N.  6762,  1351);  Mavrte  (tit  Furior.),  Martei  (J.  N.  6766)  Martr  (Gru*. 
96,  6);  Diove  (Quint.  1,  4s  17)  Jovei  (J.  N.  3566),  Jovi  (Grut.  52,  11)  patre  (J.  N.  5483) 
patrei  (Orell.  1287)  cfr.  Corss.  I,  215.  In  dativis  pronominum  sibe  (Quint.  1,  7,  24)  et 
sibei  (Sc.  de  Bacch.  et  saepe);  tibe  (tit.  Scip.,  Orel.  558)  tibei  (tt.  Mumm.)  mehe  (Quint. 
1,  d^  21 ;  Pacuv.  v.  143)  me  pro  mihi  Aquill.  28  Enn.  Ann.  II,  4  (cfr.  Struve  de  declin. 
lat.  p.  28).  Quae  quidem  formae  dativi  vulgares  ita  increbruerunt,  ut  scriptores  quoque 
iis  uti  non  dubitarent;  veluti  Enn.  Ann.  v.  361  nialo  cruce  fatur  uti  des  Jupiter,  Lucilius 
apud  Non.  p.  102  s.  v.  exsculpere: 

.,e8uriente  leoni  ex  ore  exsculpere  praedam". 
Eodem    modo  Livius   in  antiquioribus   quibusdam   formulis  hax;  forma  utitur,   31,  13  sol- 
vendo  aere  alieno,  42,  28  jure  dicendo  etc.    Quae  cum  ita  sint,  Eeisigii  quoque  sententia 
(gramm.  87)  haud  probanda  est,  qui  epitaphium  Plauti  (GelK  1,  24,  3) 

nPostquam  morte  datust  Plautus  comoedia  luget", 
sic  mutare  voluit: 

„postquani  mortem  aptu'st" 
(cfr.  Haase  ad  hunc  locum). 

Fuerunt  viri  docti  (Schneiderus  gramn).  p.  200;  Reisigius  gramm.  p.  87)  qui,  bis 
vestigiis  insistentes,  E  litteram  primitivam  fuisse  in  dativi  flexione  sibi  persuaderent 
Attamen  ex  linguarum  comparatione  hoc  quidem  non  liquet ;  ubique  enim  in  linguis  indo- 
germanicis  i  litteram  productam  in  dativo  invenimus ,  quanquam  jam  in  lingua  sanscri- 
tica  et  zentica  (Bopp  gramm.  comp.  I,  p.  272)  a — i  ad  ei  et  e  suppressum  esse  negari. 
non  potest  Ititschelium,  qui,  quo  suam  sententiam  probaret,  nuUum  exemplum  dativi 
primae  declinationis  in  a — i  exeuntis  exstare  contendit;  videtur  fugisse  forma,  quae  Ean. 
Ann.  V.  479  usu  venit:  terrai  frugi  ferai,  ubi  Chaiisius  I,  p.  7  adnotat,  adhuc  morem 
esse  poetis  in  dativo  casu,  ut  aulai  in  medio  Vergilius,  ten'ai  finigiferai  Ennius  in  Anna- 
libus.  Denique  secundae  dcclinationis  dativi  formas  in  o — i  exeuntes  Marius  Victorinus 
p.  2463  et  2469  exhibet. 

Reliquum  est,  ut  uno  verbo  de  ceteris  declinationum  casibus  disputemus,  iu  quibus 
eandem  fluctuationem  exstare  videmus.  Imprimis  haec  scripUonis  discrepantia  in  abla- 
tivo  valet,  ut  ex  exemplis,  quae  Corssenius  I,  217  attulit,  apparet,  in  nominativo  casu 
pluralis  (Corss.  I,  220),  denique  in  dativo  et  ablativo  casu  pluralis  (Corssenius  I,  p.  223). 

Jam  ut  breviter  ea  complectamur,  quae  supra  exposuimus,  in  lingua  romana  rustica 
et  iu  radicibus  et  in  verborum  nominumque  flexionibus  subobscurum  litterae  E  sonum 
usu  venire  videmus,  qui  ex  incerto  quodam  sono  profectus  in  politiore  lingua  ad  clarum 
et  distinctum  I  vocalis  sonum  transiit    Neque  plebem  ab  hoc  sono  se  alienasse,   immo 

qna  solet  esse  tenacitate  antiqaitatisque  traditae  anK)re  eum  per  totum  temp«s  floreD> 
tiam  litteramm  retinuisse,  apparet  ex  posteriorum  temporum  inscriptioaibus ,  in  qaibas 
formae:  vixet,  viset,  quiescet,  obiet,  fecet,  fece,  curavet,  requiescet,  usitatissimae  sunt.  — 
Non  mirum  igitur,  quod  hasce  formas  in  linguis  romanensibus  invenimus,  veluti  in  lingua 
italiana:  visse,  fece,  meno,  degno,  selva,  selvaggio,  selvoso,  segnare,  se,  secco,  mettere, 
menare,  mescere,  messo,  mestiere;  in  lingua  hispanica:  letra,  lengua,  seco,  espeso,  verga, 
cepo  etc,  in  lingua  provinciali:  lengua,  cep,  denh,  ferm,  selva  etc,  in  lingua  franco- 
gallica:  cep,  sec,  ferme,  mettre,  en,  souvent,  fendre,  crete  etc  (cfr.  Diez  gramm.  rom. 
I,  p,  134;  Maetzner  gramm.  fr.-gall.  p.  67).  — 

Priusquam  hanc  disputationis  partem  oraittinms,  liceat  paucis  verbis  de  simili 
fluctuatione  vocalium,  quae  in  dialectis  Graecis  usu  veuit,  disputare.  In  Ann.  Oxon.  I, 
436,  25  traditum  est:  roc  iM  rov  lOf  nrrirmx  vxkp  ivo  avXkx^xi  ol  Alok&Tt  iix  rov  so«  xpo- 
(pipovcrf  ofov  (pkoyeiof  (pkoysof,  aiii^pmc  aiiijpeoc  etc.  Apparet  coiTuptelam  in  verbis  inesse, 
cum  terminatio  soe  sit  Jonum,  et  ni  fallor,  sic  legendum  est,  rx  iix  rov  tof  xnjrMx  vxip 
ivo  avkkx/3x(  oj  Aloketf  6ix  rov  siof  vpo(pipovai,  (scilicet  ut  «*  sigiiificet  sonum  inter-s  et  i 
fluctuantem)  aut  cura  Ahrensio  (de  dial.  Aeol.  p.  79)  legendum  est:  oi  AloksTg  iix  rov  tof 
irpo^ipovai.  Sed,  utut  est,  Aeoles  Asianos  in  nominibus  derivatis,  quae  in  «e^,  sov  vulgo 
exeunt,  /  pronunciasse  ex  inscriptionibus  et  libris  poetamm  apparet,  veluti  in  titulo  Cu- 
maeo  I,  8,  33,  35,  36,  76  formae  exstant  xpvaioQ,  xxktuoc,  fixpfixpiot,  in  Alcaeo  v.  31  <pkv~ 
y*oj/,  V.  7  %aA)««/  et  xvvlxiai  in  Sapph.  v.  13  rop^pvptxv  in  Theocrit.  29,  24  atixpioe,  29,  12 
isviplff.  Idem  in  dialecto  Boiotica  usu  venit,  teste  Apollonio  de  pron.  p.  64  et  95 ;  veluti 
9ri6(  C.  J.  n.  1564,  Qioiupoe,  Tiftxa^toe,  n.  1575  (Ahrensius  p.  179);  quanquam  haec  quoque 
dialectus  non  sibi  constat;  legitur  enira  in  titulo  Thebano  1576  Qsoyirwv,  slkxpxiovroey 
KttXkixpxrsog.  Sirailiter  Boeoti  e*  habent,  ubi  aliae  dialecti  ri  exhibent,  ut  kijSst^,  xivsie, 
A«%6«c»  evas^slf  etc  (cfr.  Ahrens.  p.  183.  Giese  aecl.  dial.  p.  292).  De  dialecto  Dorica, 
ubi  similia  animadvertere  licet,  conferendus  est  Ahrensius  de  dial.  Dor.  p.  120.  — 

Transeamus  jam  ad  alterum  sonum,  ut  ita  dicara,  intermedium.  Traditum  est  a 
plurimis  grammaticis  sonum  quendara  in  lingua  fuisse  iiiter  U  et  I  ita  fluctuantem,  ut 
prope  accederet  ad  graecam  v  litteram  (cfr.  Quint.  1,  4,  7  medius  est  quidam  sonus  inter 
i  et  u  sonus;  Mar.  Victor.  p.  2465;  Vel.  Long.  p.  2235;  Prisc.  I,  6).  —  Antiquiore  tem- 
pore  in  ejusraodi  formis  litterae  u  sonus  aut  plane  aut  maxima  ex  parte  praeponderasse 
videtur,  ut  apparet  cum  ex  titulis  antiquioribus  Plautique  libris  manuscriptis,  qui  ubique 
antiquiorem  sonura  tuentur  (cfr.  Ritschl  prol.  ad  Trin.  XCV,  porro  u  pro  i  tuitus  sum 
ut  antiquius  non  in  superlativis  tantum  et  sirailibus,  ut  legituraus,  sed  etiam  in  lubet, 
clupeis)  tum  ex  ipsis  linguarum  legibus,  cum  nunquara  clarior  I  litterae  sonus  ad  pin- 
guiorem  u  sonum  transeat  (Ritschl.  Mus.  14,  p.  406).    Hic  sonus  obscurior,  qui  in  cor- 


reptis  taatum  syll&bis  videtur  exstitisse,  Caesaris  tempore  in  1  vocalis  sonum  transiit, 
ttt  docet  Cassiodorus  p.  2284.  Terentius  Varro  tradidit,  Caesarem  per  i  ejusmodi  verba 
^solitum  esse  enuntiare  et  scribere.  Attamen  in  plebis  ore  antiquior  sonus  remansit, 
teste  Velio  Longo  p.  2216  .,optumus,  maxumus,  in  quibus  adnotandum  antiquum  sermo- 
nem  plenioris  soni  fuisse,  et  ut  ait  Cicero,  rusticanum.''  Jam  vero  cum  de  Augusto 
auctores  ita  discrepent,  ut  Suetonius  tradat  „item  simus  pro  sumus  ponit,  Velius  Longus 
vero  p.  2228  antiquis  varie  scriptitatum  est  mancupium,  aucupium,  manubiae,  siquidem 
C.  Caesar  per  i  scripsit,  ut  apparet  ex  titulis  ipsius,  at  Augustus  per  u,  coujicere  nobis 
licet,  Augustum  neque  u  neque  i  litteram  pronunciasse,  sed  ipsum  bunc  sonum  inter- 
medium.  — 

Quod  Corssenius  inde  ab  p.  1,  286  de  alfinitate,  quae  vocali  I  cum  sibilantibus 
intercedit,  disputat,  extra  fines  nostrae  disputationis  positum  est.  Hoc  tantum  moneo, 
audacius  mihi  videri,  ex  illis  exemplis,  quae  congessit,  concludere,  in  finali  littera  S  vim 
fttisse  vocales  E,  O,  U  in  1  transmutandi ,  quin  etiam  vocales  E,  0,  I,  U  eodem  fere 
sono-  pronunciatas  esse.  Aliter  sane  res  se  habet  in  S  incipiente,  ubi  dure  pronunciatum 
est;  itaque  cum  invenimus  inde  ab  quarto  seculo  post  Christ.  formas,  quales  sunt  ^istatua 
(Or.  1120)  ispirito  (J.  N.  1851)  Lspartacus  (J.  N.  6532)  et  in  libris  manuscriptis  cum 
exstant  formae:  isto  (Plaut.  Amph.  1,  1,  249),  istares  (Non.  p.  137,  33);  Isticho  (Non. 
486,  23)  insta  (Char.  p.  181)  iusturio  (Cic.  Tusc.  II,  36,  Cic.  de  fin.  3,  36)  et  alia  (de 
quibus  inspicias  Lachmannum  ad  Lucr.  p.  231,  Mone,  Plin.  6,  p.  30;  Jahn,  Soc.  Saxon. 
1862,  p.  340)  negari  nequit,  litteram  S  eodem  sono  pronunciatam  jam  esse,  quo  in  lin- 
guis  romanensibus,  veluti  in  formis  franco-gallicis:  espece,  esprit,  estomac.  ecole  et  in 
italianis:  i — spirito,  i — sta,  i — strignere,  alia. 

Restat,  ut  pauca  addamus  de  vocalis  0  in  liugua  rustica  usu,  quae  et  in  radicibut 
et  in  flexionibus  a  primis  temporibus  summa  tenacitate  sei^vata  est.  Disquisitionibus 
Ritscheli  (de  tit.  Munmi.  p.  5  Mus.  rhen.  9,  10 — 12)  et  Momraseni  (Mus.  rhen.  9,  464 — 467) 
quanquam  in  singulis  inter  se  discrepant,  cum  probatum  sit,  scriptionem  0  pro  U,  si  ea 
verba  excipimus,  in  quibus  V  vel  U  antecessit,  uon  ultra  medium  seculum  sextum  in 
usu  fuisse,  Sc.  de  Bacchanalibus  (568.  a.  u.  c,  186)  quasi  terminus  huius  scriptionis  est. 
Quatenus  vero  sonus  vocalis  O,  litteris  u  vel  v  antecedentibus,  viguerit,  ex  Quint.  1,  7, 
26  apparet:  nostri,  inquit,  praeceptores  cervomque  („v"  et  „o")  scripserunt.  —  Jam  vero 
plebem  hunc  sonum  antiquiorem  servasse  nobis  persuadebimus ,  cum  recentiores  titulos 
inspexerimus ,  in  quibus  eaedem  formae  revertuntur,  quas  in  antiquissimis  invenimus; 
velut  popolus  (Orel.  5791)  bonom  (Boiss.  J.  Lyon.  17,  58);  vivos  (Orut.  1056)  annoro  (Grut. 
1061,  3)  facoletatem,  tomolo,  vocabolum,  famolus  (Corss.  I,  257),  quae  plane  respondent 
ad  antiquissimas :  pocolom,  cosol.  consol,  tabola,  consoluerunt.  semol,  popolom  etc.    Non 

mirum  igitor  est,  quod  hasce  forma^  in  lingais  romanenBibus  exstare  videmus,  veluti  in 
sepolcre,  dolce,  folgore,  molto,  costoro,  loro,  oncle,  monde,  fondament  etc.  — 

Sed  de  diphthongis  et  vocalibus  hactenus.  Breviter  igitur  jam  ut  complectamur, 
quae  in  antecedentibus  exposuimus,  in  lingua  vulgari  diphthongos  non  exstare  vidimus, 
diphthongis  «i,  et  ae,  ad  e,  au  ad  6  suppressis,  in  vocalibus  vero  plebem  antiquiores 
formas  ita  servasse,  ut  e  tenuerit,  ubi  lingua  politior  per  obscuriorem  ei  sonum  ad  i 
paullatim  transiit,  u  vel  potius  sonum  graecum  litterae  v,  ubi  illa  t  praeferebat,  denique 
o  vocalem  pro  recentiore  u  littera.  — 

Priusquam  ab  his  quaestionibus  ad  vocalium  congressionem  transimus,  paucis 
verbis  in  quantitatis  rationes  inquirendum  erit,  in  quibus  lingua  vulgaris  ab  politiore 
dictione  admodum  videtur  discessisse.  Qua  in  quaestione  sententiam  illius  viri  doctissimi 
praemonebo,  qui  in  hisce  quaestionibus  summae  auctoritatis  nobis  esse  debet ;  docet  enim 
Ritschelius  Mus.  rhen.  14,  395:  Vomehmlich  in  zwei  Stiicken  liegt  bei  den  Dramatikem 
die  Incorrectheit  der  gemeinen  Aussprache  zu  Tage ,  von  denen  das  eine  in  das  vocali- 
sche,  das  andere  in  das  consonantische  Gebiet  fallt.  In  jenem  ist  es  die  von  Alters  her 
stammende  Neigung  der  Sprache,  die  Vocallangen  wie  uberhaupt  so  namentlich  im  Aus- 
laut  der  Worter  zu  Kurzeu  abzuschwachen.  Dieser  dem  Lateiu  eingeborne  Trieb,  dessen 
aufmerksame  Beobachtung  uns  den  Schlussel  fiir  unzahlige  Erscheinungen  der  Sprach- 
bildung  in  die  Hand  giebt,  ist  zwar  an  und  fur  sich  weit  entferat  eine  Uncorrectheit 
heissen  zu  diirfen,  im  Gegentheil  er  ist  es  vorzugsweise ,  der  einen  urspninglich  sehr 
sproden,  starren,  schwerwuchtigen  Sprachkorper  allmahlich  zu  einem  biegsamen,  beweg- 
lichen,  geschmeidigen  umgeschaffen  hat.  Aber  \*ie  jede  naturliche  Neigung,  der  nicht 
ein  rationelles  oder  aesthetisches  Princip  das  Gegengewicht  halt,  instinctiv  zu  einem 
Uebermaass  fiihrt,  so  ging  auch  das  Latein  in  dieser  Beziehung  auf  einer  abschiissigen 
Bahn  vorwarts  und  war  in  Gefahr  der  Zugellosigkeit  zu  veiiallen,  als  Ennius  aufstand 
und  zu  rechter  Zeit  Einhalt  that.  —  In  sequentibus  exponit  vir  doctissimus,  Ennium  ea 
quidem  iion  in  antiquum  quantitatis  statum  restituere  nec  potuisse  nec  voluisse,  quae 
usu  jam  stabilita  fuerint,  sed  in  eo  acquievisse,  ut  praecipiti  linguae  vulgaris  cursui  fir- 
mam  hexametri  structuram  opponeret.  Cum  enim  in  autiquoram  poetarum  scenicorum 
metris  in  exeuntibus  syllabis  flexiouum  vocales  et  productae  et  correptae  exstent,  apparet 
linguam  vulgarem  in  hanc  correptionem  inclinasse;  itaque  poetis  aureae  quoque,  quae 
vulgo  fertur,  litterarum  aetatis  licuit  iis  vel  pro  correptis  vel  pro  longis  uti,  quanquam 
haud  dubie  eo  tempore  in  plebis  ore  omnino  jam  erant  correptae.  Cum  Ritschelio  con- 
sentit  Corssenius  I,  370:  die  Volkssprache  war  unbekiimmert  um  den  metrischen  Canon 
einer  gelehrten  Dichtung,  die  dem  Volksleben  vollig  fremd  geworden  war.  ihrem  Hange 

zur  Eiirzunig  der  Endsilben  unvermerkt  weiter  gefolgt,  uad  die  Dichter  konnten  sich  dem 
Einflusse  der  Volkssprache,  so  gem  sie  auch  wollten,  nicht  entzieheni  >t— ,  i  ■.    • 

71.1"  '  •  •    «•■c     •    • '  •   ■  •.tuilt  .    '  • 


Quod  ad  vocalium  inter  se  congressionem  aittinet,  de  contoactione  vel  synaeresi 
vocalium  hoc  capite  pauca  monenda  sunt. 

Primum  igitur  duplex  vocalis  I  neque  in  lingua  vulgari  neque  in  lingua  elegan- 
tiore  scilicet  florentium  litterarum  exstitit  (Ritschl.  prol.  ad  Trin.  p.  89);  nec  nisi  eo 
tempore  usu  venisse  videtur,  quo  ex  etymologiae  studio  doctis  poetis  duplex  vocalis 
rectior  esse  visa  est  (cfr.  Lachm.  ad  Lucr.  p.  326  e.  q.  s.,  Corss.  I,  312).  Itaque  in  lapi- 
dibus  antiquioribus  in  secundae  declinationis  casu  genitivo  singularis  numeri,  et  iu  no- 
minativo,  dativo,  ablativo  pluralis  ubique,  ut  videtur,  contractam  vocalem  i  vel  ei  iuve- 
nimus.  Pauca  exempla  ex  pcrmagna  copia  liceat  enumerare ;  fili  (OrelL  642.  J.  N.  5560) 
municipi  (leg.  Rubr.)  judici  (in  leg.  agrar.)  dis  (Orel.  679,  680);  filis  (J.  N.  1680,  3546)  et 
multa  alia.  Idem  valet  de  libris  manuscriptis  poetarum  scenicorum,  qui  ubique  con- 
tractas  formas  exhibent  (Ritschl.  prol.  89;  Brandt,  quaest.  Hor.  p.  113).  Itaque,  ut  in 
paucis  acquiescam,  forma  monosyllaba  nominativi  pluralis  „di"  exstat,  Naev.  Appell.  v.  19, 
Aquill.  Boeot.  v.  1,  Caecil.  Naucl.  v.  114;  Turpil.  Leuc.  102,  Lindia  v.  139,  ex  inc.  inc. 
v.  60,  Afran.  v.  45,  264,  355,  359;  Pomp.  praec.  post.  v.  137,  Laber.  v.  107.  Conferendus 
est  deinde  Pomp.  v.  1 15,  neque  enim  ego  sum  Memmi  neque  Cassi  neque  Munati  Elriae ; 
Enn.  Ann.  167  Junis;  Tuip.  v.  162  flagitis,  al.  Que  ex  taedio  geminatae  vocalis  viden- 
tur  mihi  formae  profectae  esse,  quales  exstant  in  Sco.  de  Bacch.  adiese,  adiesent,  in 
lege  Thor.  agraria  veniet  et  aliae.  —  • 

Porro  ad  eandem  causani  videtur  referendum  esse,  quod  in  vulgari  lingua  vocales 
i — u  et  u — i  saepissime  contrahebantur ;  nempe  si  nobis  infonnamus,  de  qua  re  supra 
disputavimus ,  sonum  vocalis  u  in  ore  plebis  prope  ad  graecae  v  litterae  sonum  acces- 
sisse,  mirum  hoc  esse  nequit. 

Ad  hanc  vero  vocalium  contractionem  via  quasi  praemunitur  earum  sjiiizesi,  qualis 
est  in  poetis  scenicis,  veluti  in  versu  anapaestico:  Plaut.  Trin.  1115, 

hic  homost  omnium  hominum  pra^cipuos; 
in  tetrameto  catalectico  Trin.  933: 

omnium  primum  in  Pontum  advecti  ad  Arabiam  terram  sumus 
Plaut.  Stich.  V.  526 

ommum  me  exilem  atque  inanem  fecit  aegritudinem. 
Similia  in  multis  aliis  vocabulis  observare  licet,  velut  filium,  gaudium,  otium,  praemium 
etc,  quae  hic  quidem  omitto  (de  quibus  Ritschelius  prol.  p.  133,   161,   164,   167).  — 


Dieturus  enim  eram  de  iis  vocabulis,  in  quibus  vocales  i — u  ad  unam  vocalem  i  cod- 
trftctae  esse  videntur.  Monumenta  enim  epigraphica  cum  inspexerinus,  haud  raro  nomiiia 
gentilicia  inveniemus  in  — i  ex«untia^  quae  vulgo  in  — ius  exeunt;  quorum  ex  numero  suit 
in  Scipionum  titolis  L.  Conieli  L.  F.  Sdino.;  in  epitaphiis  Praenestinis  44,  45^  L.  Oppi 
L.  F.  Flacus;  in  Sc.  de  Baceh.  scribundo  arfuerunt  M.  Claudi  M.  F.  L.  Valeri,  P.  F.  Ql 
Minuci,  in  titulo  Mummiano:  L.  Mhimmi.  Praeterea  magnam  similium  formarum  copian 
in  promptu  habeo,  quam  enuraerare  taedet.  Quae  formae  plerumque  scripturae  com- 
pendio  designatae  habebantur  nec  cogitabant  viri  docti,  breviandi  ratio  si  habita  esset, 
Comel.  vel  Mumm.  scribendum  fuisse,  neque  ullum  exemplum  hujus  scripturae  compen- 
diariae  exstare,  si  unum  excipias  Curtia  Rosci  (Praen.  epitaph.  21)  quod  ex  Ritschelii 
conjectura  Rosci  uxor  intelligendum  est.  Atque  primum  Moramsenius  (hist.  rei  Rom. 
numm.  p.  471),  quem  Ritschelius  (de  decl.  lat  quaest.  epigi\  p.  15)  secutos  est,  con- 
jecit,  has  formas  non  explenis  nominibus  explicandas  esse,  sed  ex  debilitatis,  Mummi 
non  idem  ac  Mummius  esse  sed  ad  formam  „Mummis"  referendum,  et  in  hac  quidem  argu- 
mentatione  haud  dubie  rectam  viam  ingressus  est.  Haud  pauca  enim  exempla  hujuB 
formae  debilitatae  exstant,  praesertim  in  oUis  cinerariis,  quae  Ritschelius  inde  a  p.  6 
coHegit:  veluti  Sallustis  (J.  N.  6)  Lucilis  (J.  N.  287)  Samilaris  (J.  X.  2259  v.  38)  Nassi& 
(Grut  813,  5)  Helis  (Grut  486,  4)  Sevis  (Grut  970,  7)  praeterea  Brutis  Eugenis,  Lu- 
cilles  (Boiss.  incr.  Lugd.  p.  443  n.  16)  („quando  ««  ab  is  terminatione  unius  et  rustidtatis 
et  antiquitatis  ratione  diflfert")  Accis,  Januaris,  Scottis.  Ex  muris  Pompejanis  has  formas, 
desumpsit:  Ampelis  (Garucc.  p.  89),  Gallvis,  Arruntis,  Apeleis,  Ctilis,  Tusanis,  Caecilis, 
Valeri,  Ragonis,  Clodis,  Remis,  Anavis.  —  Praeterea  formae  plane  gemellae  i)on  solum, 
in  dialectis  Italicis,  sed  etiam  in  lingua  Graeca  exstant;  veluti  Oscae  formae  NiumeriR,. 
Papis,  Metis,  Niumsis,  Heirenis,  Pakls  etc.  (Momms.  dial.  Ital.  p,  229;  Corss.  II,  147)  et 
Umbricae  Trutitis,  Kaisis  (Aufr.  Kirch.  Monum.  Umbr.  p.  392  sq.) ;  denique  magna  exem- 
plorum  moles  ex  Graecis  monumentis  eruta:  Aftftwvtf,  AnirsJui,  AvuTvhc^  Airwvig,  Avpifkiff 
A<ppoitToiptt,  AofUTif,  locvoxMptff  lYV»Tt(,  lovktf,  KotKkiinifvic ,  KotpovBvrtf,  Kkeaiit,  KXco6*4f 
Koo<Tuvpt(  e.  s.  (cfr.  Mullach,  gramm.  ling.  graec.  vulg.  p.  25,  et  Ritschl.  de  declin.  p.  6). 
Summo  igitur  jure  Mommsenius  et  Ritschelius  ex  his  aliisque  exemplis  conclusuerunt; 
in  antiqua  lingua  Romana  nomina  in  — ius  vel  — ios  exeuntia  contracta  declinata  esse; 
Cujus  dedinationis  usus  in  sermone  vulgari,  certissimo  vetustatis  custode,  sers'atus  ad 
Graecos  quoque  pervenit  ibique  latissime  patuit  Jam  vero  in  politiore  sennone  Roma- 
norum  nulla  hulus  pristinae  declinationis  vestigia  relicta  esse  videntur,  si  declinationem 
vocabuli  „alius"  „aliud"  excipis.  Tradunt  enim  veteres  grammatici  contractas  quoque  huius 
vocabuli  forraas  exstare;  cfr.  Prisc.  13,  p.  959  „alis  quoque  antiquissimi  pro  alius  pro- 
tulerunt,"  et  15  p.  1014,   „  aliter  quoqu€  ab  eo,  quod  est  hic  alis,  hujus  alis,  huic  ali 


secimdum  supra  dictam  analogiam  profertur"  (cfr.  Gharis.  159,  30;  Diom.  333,  80). 
Attamen  in  antiquis  scriptoribus  rarissime  exstat,  in  Sallust.  Cat.  61  auctoritate  excerpt. 
Vindob.  Dietschius  recepit  „alis  alibi  stantes;  Lucilius,  teste  Charisio  111,  18  scripsit: 
„sic  et  apud  se  longe  alid  est  neque  idem  valet  ad  se;  denique  CatuHus  29,  15  alid  et 
66,  28  alis  habet.  Praeterea  in  quibusdam  locis  Lucretianis  formae  contractae  exstant: 
quando  alid  ex  alio  1,  263;  namque  alid  ex  alio  4,  1115;  1456;  sic  alid  ex  alio  3,  970; 
5,  1305;  quodcumque  alid  auget  5,  257,  quibus  in  locis  hae  formae  jam  metro  proban- 
tur.    Dativi  casus  formam  Lachmannus  admisit  4,  637  et  6,  1127: 

ut  quod  ali  cibus  et  aliis  fuat  acre  venenum 

nam  quod  ali  dederat  vitalis  aeris  auras. 
cfr.  Lachm.  p.  249  ad  4.  637. 

Genitivi  formas  tres  tantum  ex  lapidibus  congerere  licet;  in  Baldini  dissert.  55 
exstat:  P.  Clodis,  C.  L.  Pampini,  Baldini  10  Novi  Graeci,  Grut.  p.  486,  4  Vette 
(VETTII)  Helis.  Ac  genitivum  pluralis,  de  quo  Ritschelius  nihil  aflfert,  similiter  con- 
tractum  esse  ex  nummorum  inscriptionibus  apparet;  nempe  formas  Aisemira,*)  Tiati, 
Tiani,  quales  exstant  in  numeris,  nihil  aliud  esse,  nisi  genitivi  formas,  cum  ad  con- 
similia  animum  adverterit,  qualia  sunt  Romano  et  Romanom,  Caleno,  Corano,  NsoTroXuTuu 
e.  r.  (Momms.  J.  L.  A.  Nr.  12  —  22)  neminem  puto  negaturum  esse.  Itaque  cum  ex 
tota  hac  ratiocinatione  constare  videatur,  hanc  declinationem  in  antiqua  lingua  Romana 
omnique  tempore  in  lingua  vulgari,  unde  ad  Graecos  quoque  pervenerit,  viguisse,  de 
formarum  origine  paucis  disputare  liceat.  Atque  hac  iu  quaestione  Ritscheli  senteutia 
refutanda  est,  qui  contractas  formas  antiquiores  fuisse  sibi  persuasit;  nam  haec  sententia 
in  ejus  verbis  (p.  15)  latere  videtur  „mansit  autem  ea,  qua  adsueverant,  scriptura,  post- 
quam  — ios  vel  — ius  substitutum  est."  Etiamsi  negari  nequit  formas  contractas  vulgares 
fuisse  plebemque  antiquissima  quaeque  servare  solere,  tamen  pleniores  formas  recentiores 
esse  brevioribus  illis  nusquam  linguarum  legibus  probatur.  Unde  tandem  vocalis  u  in 
vocabula  immissa  est?  Immo  cum  graecae  linguae  analogiam  respicimus  forma  graeco- 
italica,  ut  ita  dicam  erat  al— j — os,  ex  qua  ejecta  j  littera  xKKoc,  latine,  littera  j  in  vo- 
calem  transmutata,  alius  factum  est;  posteriore  vero  tempore  propter  sonorum  vocalis 
I  atque  U  similitudinem  vocales  quasi  contractae  sunt.  Unum  habeo,  quod  ad  hanc  vo- 
calium  contractionem  probandam  addam,  usum  pronominum  formarum  cuius,  eius,  huius, 
quoius  monosyllabum ,  de  quo  conferas  Lachm.  ad  Lucret.  I,  149.  —  Exempla,  quae  in 
promptu  habeo,  haec  sunt:  Pacuv.  Herm.  v.  169  cuius,  v.  183  cuius  veretur  maxume. 
Acc.  Atham.  v.  193  cuius  sit  vita  indecoris,  v,  445  cuius  exuvias  et  coronam  huic  mu- 

*)  Cfr.  Momms.  J.  L.  A.  p.  9  el  p.  141  ad  Nr.  505. 

■erayit  virgiiii,  ▼.  621  huius  et  cuius  in  eodem  versu  insunt  —  Quae  formae  cum  mono- 
•yllabae  sint  aut  ejecta  littera  I  pronuntiari  potuerunt,  cuus,  quous,  huus,  eus,  aut  con- 
tractis  litteris  cuis,  quols,  huis,  eis,  id  quod  forma  cui'  cui'  modi  (Gell.  9,  2,  6)  pro 
eoiu'  cuiu'  modi  suadet.  Eandem  igitur,  quam  supra  vidimus,  vocalium  synaeresin  hisce 
in  exemplis  habemus.  —  Nescio,  aunon  eadem  hac  explicandi  ratione  uti  nobis  liceat  in 
quibusdam  anomaliis  linguae  vulgaris  expediendis.  Saepius  enim  in  scriptoribus  comicis 
a4jectiva  in  — us  exeuntia  invenimus,  ubi  iingua  politior  — is  praebet,  veluti  hilanis  pro 
hilaris: 

Stat.  V.  108  Filius  in  med  incedit  sat  hilara  schema. 

Stat.  V.  76  nam  hi  sunt  inimici  pessumi  fronte  hilaro. 

Stat.  79  modo  iit  obsequens,  hilarus,  comis. 

Pomp.  V.  124  fit  desubito  hilarus,  tristis. 

Quin  etiam  in  epistulis  Ciceronis ,  quae  ad  usualem .  dictionem  prope  accedunt, 
ejusmodi  fonnae  passim  exstant;  veluti  ad  Att.  5,  20,  5  hilara  sane  Saturnalia;  ad  Att. 
16,  3, 1  hilaris  convivis  et  bene  acceptis.*)  —  Inermus  pro  inermis,  Stat.  v.  67  nil  agit  in 
amore  inermus.  Cic.  ad  fam.  11, 12  cum  paucis  inermis;  10,  34  multitudo  inerraorum.  Sall. 
Jug.  115  ab  inermis  pedibus;  Sisenna  ap.  Non.  8,  75  plerique  inermi.  Similiter  vernulus 
pro  vernilis  in  Petronio  c,  24**)  inest  (cfr.  Voss.  de  anal.  I,  36,  p.  553;  Jordanus  ad  Cic. 
Caecin.  21,  60).  Duae  explicationis  rationes  admitti  possunt;  aut  contractas  fonnas  esse 
dicemus,  id  quod  suadent  voces  singularius  (Turp.  28),  vulgarius  (Turp.  205)  jocularius 
(Terent.  Andr.  4,  4,  43)  auxiliarius  (Plaut.  Truc.  2,  1,  6);  aut  sonum  inter  i  et  u  fluctuasse, 
sermonemque  plebejum  antiquiorem  sonum  retinuisse.  Attamen  in  tanta  argumentorum 
penuria  ego  quidem  neutrum  pro  certo  statuere  velim! 

Transimus  jam  ad  alteram  hujus  quaestionis  partem,  ad  vocalium  u  —  i  congres- 
sionem. 

Notum  est  in  omnibus  linguis  u  et  v,  i  et  j  litteras  intima  quadam  affinitate  inter 
se  conjunctas  esse.  Jam  vero  cum  u  et  i  vocales  facillime  in  consonantes  v  et  j  trans- 
ire  possint,  hae  vero  consonantes  propter  soni  debilitatem  saepissime  delitescant,  primi- 
tivas  formas,  in  quibus  vel  u  vel  i  inerat,  saepius  hoc  modo  debilitatas  et  deformatas 
esse  apparet.  Quo  factum  est,  ut  lingua  Graeca  consonantes  f  et  j  omnino  amiserit, 
quanquam  plerumque  in  consonantium  reduplicatione  aut  in  vocalium  vel  productione 
vel  cumulatione  harum  deperditarum  vocalium  vestigia  latent;  ut  exemplo  probem,  quae 


*)  Praeterea    Cic.  de  fin.  5,  30  hilara  vita,    Terent.  Ad.  4,  7.  te  hilarum.  Plaiit.  Stich.  5,  4,  .56  hi- 
laros  nos. 

**)  Conjecturam  Scioppi  Mvernaculae",  ubi  libri  nvernulae"  cxhibent,  Buchlerus  recepit 

dixi,  primitiva  forma  |rfy— j — o^,  ejecta  littera  j,  dorice  |^v»«  facta  est,  aeolice  ^iwot,  ionice 
f «rvotf,  attice  ^ivof,  similiter  xiv — j — oV  dorice  est  k^vo^,  aeolice  niwoe,  ionice  m7vo(,  attice 
*ivo«.  In  latina  vero  lingua  litterae  u  et  i,  in  consonantes  duratae,  hanc  augendi  vel 
reduplicandi  vim,  nisi  apud  elegantiores  scriptores  non  habent,  nec  ulla  vestigia,  si  quando 
ejiciuntur,  reliquunt.  Itaque  non  quattu — or  pronunciatum  est,  sed  potius  quatt — v — or 
(Ritschl.  prol.  in  Tr.  154),  quin  etiam  quattor  pronunciabant,  id  quod  recepit,  Ritschelio 
suasore  (Mus.  rhen.  8,  309  adn.)  Vahlenius  in  Enni  Annalibus  v.  96  et  580,  ubi  libri 
quatuor  habent;  cfr.  Plaut.  Most.  quattor  quadraginta.  Quam  debilis  sonus  huiug  U 
fuerit,  ex  linguarum  comparatione  apparet;  nam  quanquam  respondet  ad  sansc.  gatvar, 
gothic.  fidvor,  tamen  jam  in  lingua  sanscritica  forma  Qatur,  ejecta  u  littera,  exstat.  Simi- 
liter  in  formis  Lucretianis  tenuis  (1,875;  2,232;  3,232)  extenuantur  (Lucr.  4, 1254)  te- 
nuia  (Lucr.  5, 1262;  4,726;  6,  1186)  vocalis  u  consonantis  potestatem  adepta  est  (Lachm. 
p.  192;  Corss.  II,  167). 

Quam  ad  rationem  ea  quoque  vocabula  quartae,  quae  vulgo  fertur,  declinationis 
referenda  sunt,  quae,  cum  in  genitivo  casu  in  — i  exeant,  ab  antiquis  recentioribusque 
grammaticis  pro  heteroclitis  venditantur.  De  quibus  cum  in  universum  parum  constet, 
paullo  fusius  disputandum  erit.  Primum  igitur  exempla,  quae  ex  antiquis  scriptoribus 
atque  imprimis  ex  poetis  comicis  eruere  potui,  proponam,  tum  de  origine  harum  forma- 
rum  sententiam  proferam.  Sunt  igitur  haec:  tumulti  Turp.  154  Afran.  394,  Pomp.  121, 
Enn.  143  Attius,  485,  Plaut.  Bacch.  1120;  Sall.  Cat.  59,  5.  —  Quaesti  Caec.  130  (bis); 
Titin.  26;  Pomp.  123;  Tui-p.  42,  et  84,  quanquam  Ennius  364  quaestus  exhibet.  Sumpti 
Caecilius  180,  Turp.  172  et  184  Plaut.  Trin.  250,  Cato  de  re  rust.  21,  5;  22,  3;  Piscati 
Turp.  22,  Pomp.  119;  /tucti  Pacuv.  77;  Soniti  Pacuv.  133;  Exerciti  Att.  150  et  311,  Nel. 
carm.  4;  Fructi  Turp.  12  et  87  Cat.  de  r.  r.  4,  ^ispecti  Att.  80  et  188;  Lucti  Att.  491 
et519;  Salti  Att.  435;  Pe»it  Plaut.  Trin.  254.  —  Ceterum  de  omnibus  conferendus  est 
Nonius  p.  483,  3.  Quomodo  igitur  hae  formae  explicandae  sunt?  Num  revera  putemus 
cum  Nonio  atque  aliis,  heteroclita  esse  vocabula,  qualia  multa  exstant  in  iis  scriptoribus, 
qui  ad  vulgarem  dictionem  propius  accedunt,  ubi  genera,  modi,  casus  passim  permutan- 
turV  Minime  id  quideni;  omnia  enim  bene  procedere  videntur,  ubi  ad  genitivi  originem 
respexeris.  Antiquissima,  quae  aetateni  tulit,  genitivi  forma  est  in  Scs.  de  Bacch.  de 
senatuos  sententiad;  quacum  consentit  magistratuos  (J.  N.  3901)  et  domuos  (Suet.  Aug. 
c.  87);  Flexio — us,  quanquam  in  quarta  declinatione  propter  causas,  quas  supra  exposui, 
locum  habere  non  potuit,  tamen  exstat  in  aliis  declinationibus ,  veluti  nominus  in  Sc. 
de  Bacch.  kastorus  in  Sc.  de  Tiburt.  (J.  L.  A.  195,  17  et  201,  1),  Venerus  in  tegula 
Neapolitana  (J.  N.  6306,  1;  et  4227  Ritschl,  mon.  epigr.  tr.  p,  26);  partus  in  tab.  Bant.  et 
in  leg.  repetund.,   Cererus  in  Insc.  N.  3564  (J.  L.  A.  566  et  568),  honorus  (in  leg.  Pu- 

tcol-)*)-  Fortasse  recte  Bergldus  coiyecit  (Philol.  14,  70)  «opus"  ejusmodi  genitivum 
esse.  Peinde  u  vocalis  ad  i  transiit,  quo  in  quarta  declinatione  — uis  eifectum  est  (de 
hac  forma  conferendus  Gell.  4,  16,  1  M.  Varronem  et  P.  Nigidium,  viros  Romani  ge- 
neris  doctissimos,  comperimus  non  aliter  elocutos  esse  et  scripsisse,  quam  senatuis  et 
domuis  et  fluctuis).  Nonius  483,  484,  492  magnam  harum  formarum  copiam  plerumque 
ex  Van'one  atque  comicis  desumptam  exhibet,  veluti  quaestuis,  fructuis,  victuis,  gradui^, 
anuis,  rituis.  Hac  igitur  ex  forma  quam  facile  vel  contractione  — us  et  u  vel  ejectione 
u  litterae  is  et  i  fieri  potuerit,  non  est,  quod  moneam.  Utriusque  foiinationis  exempla 
in  monumentis  in  promptu  sunt,  veluti  in  tit.  Aletr.  de  senatu  sententiad,  Orell.  2135  de 
senati**)  sententia;  Orell.  3808  de  senatus  sententia.  Neque  alienum  est,  quod  Titinius 
v.  6  uni  pro  unius  et  Gell.  9,  2,  6  nulli  pro  nullius  scripsit.  ^ 

Praeterea  ad  hanc  nomam  revocandae  sunt  formae  sos,  sas,  tis;  quae  in  antiquis 
scriptoribus  exstant;  cfr.  Fest.  p.  301,  interdum  pro  «suos"  ponebant  (sc.  sos),  ut  cum 
per  dativum  Ennius  afifert  (Ann.  3,  150): 

, .  >  .  Postquam  lumina  sis  oculis  bonus  Ancus  reliquit 

(cfr.  Paul.  S06;  Lucr.  3,  1023).    Enn.  Ann.  3,  152 

circum  sos,  quae  sunt  magnae  gentes  opulentae. 
Enn.  Ann.  1,  103 

virgines  nam  sibi  quisque  domi  Eomanus  habet  sas. 

Hunc  consonantis  sonum  jam  invenimus  in  pron.  sansc.  swas,  swa  et  in  graeco 
(T(pi,  ff<p6u,  a(piv^  ffCpSi  etc.  (cfr.  Schmidt  de  pron.  Graec.  p.  17  §  6,  1). 

Pronomen  tis  genetivi  casus  vice  ita  fungi  ut  ex  tu — i — s  sit  contractum,  exem- 
plis  probatur.  —  Plaut.  Bacch.  1200 

ne  tis  quam  mea  mavellem. 

Plaut.  Pseud.  v.  6  tis  est  respondendi. 

Contra  dativi  pluralis  vice  fungitur, 

Orell.  4847.    cum  vita  functus  jungar  tis  umbra  figuris. 
Praeterea  loci,  in  quibus  formae  bisyllabae,  velut  duo,  duos,  duas  monosyllabae  pronun- 
ciabantur,  plurimi  exstant,  quos  Corssen.  II,  177  coUegit. 

Paucis  liceat  in  aliarum  quoque  vocalium  contractione  morari.  Praeter  U  vocalem 
I  quoque  in  consonantem  litteram  inclinare,  jam  supra  monui.     Primum  igitur  I  omnino 


*)  Praeterea:  Caesarus  (J.  L.  A.  685  et  696),  hominas  (J.  L.  A.  200  bis),  patrus  (J.  L.  A.  1469), 
praevaricationns  (J.  L.  A.  200,  38).  Ad  tit.  685  (pag.  192)  Mommsenius  adnotat :  genitivum  antiquum  ter- 
tiae  in  n  s  iii  rustica  lingua  vel  Caesarina  aetate  retentum  esse  apparet. 

**)  Genitivi    forraa    «senali"    est    in  J.   L.  A.  tit.   199,  4;  200,  .31,  547  a  b,  548  a  b,  549,  632;    laci 
J.  L.  A.  584  (cfr.  Homnis.  adnot). 


deletnm  est  in  forinis  Plautinis  achrenat  (Plaut.  Pseud.  1090);  evenat  (Plaut  Curc.  1, 1, 89; 
PompoD.  35,  Enn.  trag.  335);  convenat;  cfr.  augura  pro  auguria  apud  Attium  (NoB. 
p.  322).  Attamen  in  eo  praeceptori  maxime  reverendo  G.  Curtio  (de  aoristi  latini  reli» 
quiis)  adstipulari  non  possum,  quod  significationis  discrimen  idem  esse  statuit  inter  eve- 
niat  et  evenat  atque  inter  pariens  (^'  tI»tov<tx)  et  parens  (jy  TMoih»)  inter  fiaXkttv  et  ^ahiv. 
Quod  vereor  ne  ingeniosius  quam  verius  disputatum  sit;  nam  in  illis  exemplis,  quae  vir 
doctissimus  attulit,  aoristi  vim  et  naturam  invenire  non  potui. 

Ubi  vocalis  I  non  ejecta  est,  ex  versuum  mensura  eam  consonantis  vim  accepisse 
ftpparet;  itaque  £nn.  Anu.  414 

hic  insidiantes  vigilant  partim  requiescunt 
non  nisi:  hic  insidjantes,   syllaba  praecedente  producta,  legi  potest.    Conferendus  est 
Enn.  trag.  v.  116  et  117,  troch.  tetr.  catal. 

Fana  fiamma  deflagrata  tosti  alti  stant  parietes 
deformati  atque  abiete  crispa. 
Apud  poetas  elegantiores  semper  duratam  I  litteram  vocalem  antecedentem  produxisse 
Lachmannus  ad  Lucr.  p.  130  probavit; 

Virg.  Aen.  2,  16  intexunt  abiete  costas 

Virg.  Aen.  2,  492  labat  ariete  crebro 

Virg.  Aen.  9,  671   abietibus  juvenes 

Prop.  5,  1,  42  laeserat  ablegni  venter  apertus  equi. 
cfr.  Plaut.  Stich.  355  ego  illim  araneas  de  foribus  deiciam  et  de  pariete.  — 

Non  mirum  igitur  est,  quod  saepius  in  linguis  romanensibus  hunc  sonum  debilem 
deletum  esse  invenimus;  cfr.  ital.  abete  (abietem),  parete  (parietem),  hisp.  pared;  nec 
ab  hac  re  videtur  alienum,  quod,  ubi  vocalis  in  consonantem  durata  est,  accentus  in  al- 
teram  vocalem  translatus  est,  sicuti  latina  vox  filfolus  in  lingua  italiana  figIi6Io,  in  lingua 
hispanica  hiju^Io,  in  lingua  franco-gallica  filleul  pronuniata  est.  —  Sed  ne  nimis  exspa- 
tiari  videamur,  conferas  de  hoc  vocalium  transitu  qualis  est  in  linguis  romanensibus 
Diezi  gramm.  I,  156  et  Corss.  II,  172.  — 

Ut  in  genitivo  casu  quartae,  quae  fertur,  declinationis  contractionem  flexionis  u — i — s 
in  is  (i)  et  u  in  lingua  vulgari  latius  vigiiisse  supra  demonstravimus ,  ita  in  dativo  quo- 
que  casu  similia  observare  licet.  Hac  quoque  in  re  auctor  satis  locuples  nobis  GeUius 
Noct.  Att.  4,  16,  5  est,  qui  de  quartae  declinationis  casu  dativo  haec  tradit:  sed  non 
omnes,  inquit,  concedunt  in  dativo  senatui  magis  dicendum  quam  senatu.  Sicut  Lucilius 
in  eodem  casu  victu  et  anu  dicit,  non  victui  et  anui  in  hisce  versibus: 
quod  sumptum  atque  epulas  victu  proponis  honesto. 
Virgilius  quoque  in  casu  dandi  aspectu  dicit,  non  aspectui: 


&.-■  .21 

—  teque  ftspectu  ne  subtrahe  nostro 
et  in  Georgicis : 

qood  nec  concubitu  indulgent. 

Caiu8  etiam  Caesar,  gravis  auctor  linguae  latinae  in  anticatone :  unius,  inquit,  ar- 
rogantiae  superbiaeque  dominatuque;  item  in  Dolabellam  actionis  III:  ibi  isti,  quorum 
in  aedibus  fanisque  posita  et  honori  erant  et  omatu.  Cfr.  exempla  Plaut  Capt  4,  3,  6, 
Asin.  2,  2,  50  tactu;  Lucil.  frag.  135  ann.  Lucr,  3,  984  usu;  5,  102  visu;  Sall.  Jug.  6, 1 
luxu;  Jug.  32,  2  et  39,  2  exercitu,  hist.  fragm.  1,  57  usu;  Cic.  ad  fam.  13,  71  usu. 

Plura  exempla  quintae  declinationis  exstant,  in  quibus  i  littera  in  dativo  vel  ah- 
jecta  vel  cum  antecedente  contracta  est;  qua  de  re  inspiciendus  est  Gell.  9,  14,  21  et 
10,  24.  Ita  Lucilius  frag.  137  facie  scripsit;  Plaut  Trin.  142  fide;  Trin.  634  re  Trin, 
142,  634,  843  die;  Sall.  Jug.  21,  2  et  52,  3  die,  hist  fragm.  1,  107  acie;  1,  99  requie; 
Cic.  ad  fam.  10,  13,  3  fide,  Hor.  sat.  1,  3,  95  fide.  Ac  primae  declinationis ,  ut  hoc 
addam,  pauca  tantum  exempla  abjectae  I  in  dativo  litterae  afferre  possum;  ex  titnlis 
Pisaurensibus :  matre  Matuta  dono  dedro  matrona.  Conferenda  sunt  Minerva  (Momms. 
U.  D.  p.  364)  Mututa  (Orell.  1500)  Marica  (Momms.  U.  D.  p.  365)  Feronia  (Ristchl.  tict 
lat  p.  27)  Fortuna  (Ritschl.  Mus.  rhen.  XVI.  p.  603)*). 

Restat  ut  de  vocalium  inter  consonantes  ejectione  disputemus,  quae  in  lingua  vul- 
gari  accentus  potissimum  vi  perfecta  esse  videtur.  Imprimis  u  vocalis  sonum  incertum 
atque  irrationalem ,  qui  dicitur,  accepit  vel  omnino  ejecta  est,  antecedente  littera  tenui 
vel  media,  sequente  liquida  I  littera.  Exempla  sunt:  periclum  Plaut  Trin.  1087  Bach. 
64  et  962;  Att  Aen.  1  Att  v.  207;  inc.  iucert  188;  vinclum  Plaut  Trin.  1087;  poclum 
Plaut  Pers.  775  Curc.  359;  oraclum  Att.  624;  inc.  inc.  13  Plaut  Men.  841;  saeclum 
Caec.  210;  gubernaclum  Lucr.  4,  901;  miraclum  Plaut  Cas.  3,  5,  15  Lucr.  4,  417;  poplus 
(Orell.  3674).  Quas  formas,  quae  in  titulis  posterioris  temporis  redeunt,  vulgares  fuisse, 
ex  auctoribus,  quos  citavi,  apparet;  tum  a  grammatico  Probo  (Append.  ad  Probi  artem 
min.  p.  443)  hae  formae  (articlus,  baclus,  oricla,  onicla)  quippe  cum  ex  dictione  vulgari 
profectae  sint,  improbantur;  denique  in  quibusdam  linguis  romanensibus  revertuntur, 
quanquam  lingua  italiana  pleniores  formas  servavit  (peuple,  popolo,  table,  tavola,  siecle, 
secolo,  miracle,  miracolo  etc,  cfr.  Ritschl.  mon.  epigr.  tr.  p.  10;  Corss.  II,  6  et  72).  Mira  est 
Ritscheli  sententia,  qui  (de  tit.  Aletr.  10)  breviores  formas  antiquiores  fuisse  eosque 
aliquanto  post  demum  ascita  copula  vocali  emollitas  esse  contendit.  Quanquam  de  hac 
quaestione  hic  disputare  non  licet,  tamen  antiquissimae  formae:  Alcumena,  drachuma, 
Tecumessa,  Alcumaeus,  Procina,  gyminasium,  Daphine,  quas  ipse  Ritschelius  (Mus.  rhen. 


')  Undecim  exenipla  huios  formae  collegit  Mommsenliis  J.  L.  A.  ind.  grammat.  p.  603  (dat.  sing.  in  a). 

8,  475;  12,  100)  secundum  usum  rationemque  linguae  latinae  translatas  esse  docet,  con- 
jecturae  non  favent;  nempe  cum  conjunctae  litterae  xju,  xf^  t^v,  (^v,  ^v  pro  ore  Romano 
duriores  essent,  vocales  copulae  vei  u  (aute  m  consonantem)  vel  i  (ante  n)  intercalatae 
sunt.  — 

Similiter  I  vocalis  Saepius,  imprimis  ante  dentales  litteras  ejecta  est;  jam  in  car- 
mine  Saliario  forma  cante  pro  canite  inerat,  teste  Varrone  de  1.  1.  7,  27  divum  empta 
cante,  divum  deo  supplicante.  Pi-aeterea  caldus  pro  calidus  Cat.  d.  r.  r.  6;  Orell.  6086 
Petron.  c.  41  (J.  L.  A.  382,  479,  571  [quaterj);  caldarium  J.  N.  3673,  soldus  (J.  L.  A. 
206,  114  et  115);  matus  vel  potius  mattus,  ut  ex  glossario  Remensi  Tilebomius  adnotat, 
in  Petronio  c.  41,  ex  ^madidus''  contracta.  Ante  m  ejecta  est  in  vicesma  (Oreil.  1433), 
Decmus,  al.  (Corss.  II,  24).  Cujus  mutilationis  plurima  vestigia  in  romanensibus  quoque 
linguis  exstant:  velut,  caldo,  chaud  (calidus)  freddo,  froid  (frigidus)  fibbia  (fibula)  ame, 
pro  anma  (anima);  dompna,  donna  (domina)  lurdo  (luridus)  cfr.  Diez,  gramm.  rom.  1  p. 
118.  Notissima  est  I  et  E  vocalium  ejectio  in  formis  verbalibus,  quae  apud  poetas  sce- 
nicos  usitatissimae  sunt.  Corssenius  II,  p.  26 — 32  et  p.  132  has  formas  tanta,  qua  solet 
esse,  diligentia  ex  antiquis  scriptoribus)  congessit,  ut  novis  exemplis  earum  numerum 
augere  nequeam.  — 


